ΓΡΑΠΤΗ ΕΡΩΤΗΣΗ E-0758/00

υποβολή: Daniel Varela Suanzes-Carpegna (PPE-DE) προς την Επιτροπή

(13 Μαρτίου 2000)

Θέμα: Εφοδιασμός της κοινής αγοράς με φιλέτο τόνου

Επ’ ευκαιρία του Συμβουλίου Αλιείας της 30 Νοεμβρίου 1999, η Επιτροπή ανέλαβε τηνποχρέωση να εκπονήσει μελέτη προκειμένου να προβεί σε εκτίμηση του εφοδιασμού της κοινοτικής αγοράς με φιλέτο τόνου η μελέτηποβλήθηκε στις 29 Νοεμβρίου 1999 με τίτλο Μελέτη της ζήτησης και προσφοράς σε φιλέτο τόνου Αξιολόγηση του ανεφοδιασμού της αγοράς της Κοινότητας με φιλέτο τόνου, βραχυπρόθεσμα και μακροπρόθεσμα.

Φρονεί η Επιτροπή ότι η μελέτη που διαθέτει ανταποκρίνεται στη συμβιβαστική λύση που ενέκρινε η Επιτροπή στις 30 Μαρτίου 1999, ήτοι στην εκπόνηση μελέτης προκειμένου να προβεί σε εκτίμηση του εφοδιασμού της κοινοτικής αγοράς με φιλέτο τόνου;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0756/00, E-0757/00, E-0758/00, E-0759/00, E-0760/00 και E-0761/00

(27 Απριλίου 2000)

Η Επιτροπή θεωρεί ότι η μελέτη, στην οποία αναφέρεται το Αξιότιμο Μέλος του Κοινοβουλίου προβλέπει ένα λεπτομερέστατο ισοζύγιο εφοδιασμού της κοινοτικής αγοράς σε καρέ τόνου βραχυπρόθεσμα και μακροπρόθεσμα. Ανταποκρίνεται στη δέσμευση που ανέλαβε η Επιτροπή στις 30 Μαρτίου 1999.

Όσον αφορά τους στόχους της μελέτης, αυτή αναφέρει, στην πρώτη παράγραφο του Management Summary: η κατάρτιση ενός ισοζυγίου εφοδιασμού σε καρέ τόνου με σκοπό να γίνει κατανοητή η αλυσίδα εφοδιασμού και οι κυριότεροι παράγοντές της. Καθίσταται λοιπόν σαφές, από την αρχή του εγγράφου, ποια θα είναι η έκτασή του.

Το μέρος του κειμένου, στο οποίο αναφέρεται το Αξιότιμο Μέλος του Κοινοβουλίου στην ερώτηση Ε-759/00 αντιστοιχεί στην τελευταία παράγραφο του εν λόγω Management Summary. Η φράση αυτή συνοψίζει τα προβλήματα που αφορούν τον εφοδιασμό της κοινοτικής αγοράς με το προϊόν αυτό. Πράγματι, η έλλειψη ανταγωνιστικότητας που διαπιστώνεται από τη μελέτη φαίνεται ότι πλήττει ιδιαίτερα την ιταλική βιομηχανία κονσερβοποιίας, και αυτό λόγω της διάρθρωσης των δαπανών της τελευταίας.

Τα άλλα θέματα που θίγονται από το Αξιότιμο Μέλος του Κοινοβουλίου στην ερώτηση Ε-760/00 (οικονομικό και κοινωνικό κόστος), μολονότι δεν εντάσσονται στα εμπορικά προβλήματαπό τη στενή τους έννοια, έχουν ωστόσο ληφθείπόψη στο έγγραφο.

Στα συμπεράσματά της, η μελέτη αναφέρει ιδίως ότι το οικονομικό και κοινωνικό κόστος θίγέι ή ενδέχεται να θίξει τις κοινοτικές επιχειρήσεις: είτε λόγω των δυσκολιών που αντιμετωπίζουν ορισμένες εξ αυτών σε σχέση με τον εσωτερικό ή διεθνή ανταγωνισμό, είτε επειδή, μακροπρόθεσμα ένα πλήρες άνοιγμα της κοινοτικής αγοράς για το προϊόν αυτό θα μπορούσε να θίξει τις χώρες εξαγωγής καρέ τόνου, οι οποίες τυγχάνουν επί του παρόντος προτιμησιακού καθεστώτος.

Το Αξιότιμο Μέλος του Κοινοβουλίου αναφέρει επίσης ότι η μελέτη ευνοεί την ιταλική κονσερβοποιία παρά το σύνολο της κονσερβοποιίας της Κοινότητας. Η Επιτροπή είναι της γνώμης ότι η μελέτη είναι ισόρροπη τόσο από άποψη ανάλυσης όσο και από άποψη συμπερασμάτων: η ανάλυση καλύπτει τα κυριότερα κράτη μέλη παραγωγής ή κατανάλωσης του προϊόντος αυτού (καθώς και τις τρίτες χώρες) και τις συστάσεις που αφορούν επίσης όλους τους φορείς της αγοράς.

Εν κατακλείδι, η Επιτροπή θεωρεί ότι η μελέτη αυτή συνέβαλε στη διευκρίνιση σημαντικών πλευρών της διάρθρωσης και της λειτουργίας της κοινοτικής αγοράς καρέ τόνου (κυριότερες επιχειρήσεις, κυκλώματα εφοδιασμού), καθώς και της εξέλιξης του τομέα βραχυπρόθεσμα και μεσοπρόθεσμα. Η εν λόγω αυξανόμενη ζήτηση καρέ τόνου καλύφθηκε εν μέρει μέσω εισαγωγών, οι οποίες παρουσίασαν σταθερή αύξηση, από τρίτες χώρες. Η Επιτροπή συνάγει το συμπέρασμα ότι η δυσμενής τάση στην κοινοτική αγορά αλιευτικών προϊόντων, που συνίσταται σε μια ολοένα και μεγαλύτερη εξάρτηση από τις τρίτες χώρες για τον εφοδιασμό με πρώτη ύλη, επιβεβαιώνεται επίσης στην αγορά τόνου.

Η μελέτη επιβεβαιώνει επίσης ότι η χρησιμοποίηση καρέ τόνου από τις κοινοτικές επιχειρήσεις, ως πρώτη ύλη για την παραγωγή κονσερβών, συμβάλει στη βελτίωση της ανταγωνιστικότητας των επιχειρήσεων αυτών, τόσο από εσωτερική άποψη όσο και από άποψη διεθνούς αγοράς. Η μελέτη καταδεικνύει, και η Επιτροπή συμμερίζεται την άποψη αυτή, ότι η εν λόγω βελτίωση της ανταγωνιστικότητας είναι περισσότερο μάλλον αναγκαία δεδομένου ότι ορισμένες κοινοτικές βιομηχανίες που ασχολούνται με την κονσερβοποίηση τόνου θα πρέπει να πραγματοποιήσουν διαρθρωτικές προσαρμογές, προκειμένου να εξασφαλίσουν τη βιωσιμότητά τους μακροπρόθεσμα.

Τέλος, η Επιτροπή λαμβάνειπόψη της την ύπαρξη ελλείμματος εφοδιασμού, περιορισμένου βέβαια, αλλά πραγματικού που μπορεί να εμφανιστεί εποχιακά στην κοινοτική αγορά του προϊόντος αυτού.

Η Επιτροπήπέβαλλε για το 2000, όπως για τα προηγούμενα έτη, προτάσεις για το άνοιγμα μιας περιορισμένης ποσόστωσης καρέ τόνου. Το Συμβούλιο, από την πλευρά του, αποφάσισε το άνοιγμα των εν λόγω ποσοστώσεων.

Μεσοπρόθεσμα, το Συμβούλιο και η Επιτροπή συμφώνησαν στις 17 Δεκεμβρίου 1991 για το άνοιγμα μιας πολυετούς ποσόστωσης 4.000 τόνων με δασμό 6 % για την περίοδο 2001-2003. Η ποσόστωση αυτή θα επιτρέψει στις κοινοτικές βιομηχανίες να αντιμετωπίσουν το έλλειμμα, το οποίο προαναφέρθηκε. Θα συμβάλει επίσης στη διευκόλυνση, για τις κοινοτικές επιχειρήσεις που πρέπει να προβούν σε διαρθρωτικές αλλαγές της μετάβασης προς μια ενισχυμένη ανταγωνιστικότητα στην κοινοτική και διεθνή αγορά.